cyanic-selkie/wikianc huggingface dataset:
การใช้ดนตรีเป็นกลยุทธ์รับมือ
เทคนิคโดยเฉพาะ
ด้วยแนวคิดเยี่ยงนี้ มีเทคนิคโดยเฉพาะหลายอย่างเพื่อลดความเครียดและผลเกี่ยวกับความเครียด รวมทั้ง เทคนิคโดยเฉพาะอีกอย่างที่ใช้ได้ก็คือใช้เป็นเครื่องย้อนเวลาในความจำ ด้วยวิธีนี้ ดนตรีช่วยให้หนีไปสู่ความจำที่ดีหรือไม่ดีแล้วจุดชนวนการตอบสนองเพื่อรับมือ มีการเสนอว่า ดนตรีสัมพันธ์อย่างใกล้ชิดกับการประสบความรู้สึกในความทรงจำจากอดีตอีก ดังนั้น การเลือกดนตรีที่รู้สึกดีอาจจะเป็นวิธีการลดความเครียดอย่างหนึ่ง
เทคนิคหนึ่งที่เริ่มใช้มากขึ้นก็คือการบำบัดด้วยเสียงแบบ vibroacoustic คือ ในช่วงการบำบัด คนไข้จะนอนลาดหลังบนที่นอนซึ่งมีลำโพงอยู่ข้างใน ที่ส่งคลื่นเสียงความถี่ต่ำ ซึ่งคล้ายกับนั่งบนลำโพง subwoofer ซึ่งพบว่ามีประโยชน์ต่อโรคพาร์คินสัน ไฟโบรไมอัลเจีย และโรคซึมเศร้า และก็ยังมีงานวิจัยที่ทำอยู่เพื่อตรวจดูว่า มีประโยชน์ต่อคนไข้โรคอัลไซเมอร์ขั้นอ่อนหรือไม่
ข้อขัดแย้ง
งานวิจัยที่หาหลักฐานเชิงประสบการณ์เพื่อแสดงสหสัมพันธ์ระหว่างการฟังดนตรีกับการลดการตอบสนองต่อความเครียด ถูกวิจารณ์ว่ามีขนาดตัวอย่างน้อยเกินไป อีกอย่างก็คือเป็นการศึกษาที่ไม่ได้เป็นเรื่องการตอบสนองต่อตัวสร้างความเครียดอะไรอย่างใดอย่างหนึ่งโดยเฉพาะ โดยอ้างว่า เพราะไม่ได้กำหนดตัวสร้างความเครียดโดยเฉพาะในงานมากมาย จึงยากที่จะกำหนดว่า การตอบสนองต่อความเครียดลดลงเพราะเหตุดนตรีหรือเพราะเหตุอื่น ๆ
ส่วนข้อวิจารณ์ทางทฤษฎีของการรับมือเช่นนี้ก็คือมันเป็นกลยุทธ์ระยะสั้น และไม่สามารถมีผลคงยืนในระยะยาว โดยอ้างว่า แม้ดนตรีจะมีประสิทธิผลลดความรู้สึกว่าเครียดของคนไข้ แต่อาจจะไม่ได้ทำอะไรต่อเหตุจริง ๆ ของการตอบสนองแบบเครียด เพราะว่าเหตุที่เป็นมูลของความเครียดไม่ได้แก้ และดังนั้น การตอบสนองแบบเครียดก็อาจจะกลับคืนมาหลังการบำบัดได้จบลง ผู้ที่มีแนวคิดนี้สนับสนุนให้ใช้กลยุทธ์รับมือเพ่งที่ปัญหา ที่จัดการตัวก่อความเครียดที่มีผลโดยตรง
สรุปเนื้อความ
การใช้ดนตรีเป็นกลยุทธ์รับมือต่อความเครียดมีหลักฐานว่ามีผลต่อการตอบสนองทางความเครียดของมนุษย์ โดยหลักฐานแสดงว่าลดความรู้สึกว่าเครียด และลดอาการปรากฏทางกายของความเครียดอื่น ๆ ด้วย เช่น อัตราหัวใจเต้น ความดันโลหิต และระดับฮอร์โมนที่ปล่อยเมื่อเครียด ดูเหมือนว่าดนตรีประเภทต่าง ๆ จะมีผลต่าง ๆ ต่อระดับความเครียด โดยดนตรีคลาสสิกและที่เลือกเองจะมีประสิทธิผลดีที่สุด แต่ว่า แม้จะมีหลักฐานเช่นนี้ ก็ยังมีนักวิชาการเป็นจำนวนมากที่ตั้งข้อสงสัยต่อประสิทธิผลของการรับมือด้วยกลยุทธ์นี้ ถึงอย่างนั้น กลยุทธ์ก็ยังอาจเป็นทางเลือกอย่างหนึ่งสำหรับคนไข้ที่ต้องการหาการแก้/บรรเทาปัญหาที่ง่ายและไม่แพงเพื่อช่วยตอบสนองต่อความเครียด
อำเภอท่าตูม
ประวัติ
ต่อมาสมัยสงครามเอเชียบูรพา (พ.ศ. 2498) ทางราชการมีคำสั่งให้อำเภอจัดทำสนามบินฉุกเฉิน อำเภอได้แผ้วถางที่สาธารณะ หมู่ที่ 7 ตำบลท่าตูมเป็นสนามบิน หลังจากสิ้นสงครามทางคณะกรรมการอำเภอเห็นว่า ที่ว่าการอำเภอดั้งเดิมอยู่กลางชุมชนมีความแออัดคับแคบ ขยายส่วนราชการต่าง ๆ ไม่ได้ จึงได้ย้ายมาตั้งที่สนามบิน (บริเวณอำเภอปัจจุบัน)
ที่ตั้งและอาณาเขต
อำเภอท่าตูมตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอท่าตูมแบ่งพื้นที่การปกครองออกเป็น 10 ตำบล 165 หมู่บ้าน
การปกครองส่วนท้องถิ่น
ท้องที่อำเภอท่าตูมประกอบด้วยองค์กรปกครองส่วนท้องถิ่น 11 แห่ง ได้แก่
ความเด่น (พันธุศาสตร์)
ความเด่น (dominance) เป็นความสัมพันธ์ทางพันธุศาสตร์ระหว่างรูปแบบ (อัลลีล) สองรูปแบบของยีนหนึ่ง ๆ ซึ่งอัลลีลแบบหนึ่งจะบดบังการแสดงออกของอีกอัลลีลหนึ่ง ส่งผลต่อการแสดงเป็นลักษณะปรากฏ ในกรณีที่ไม่ซับซ้อนซึ่งยีนที่สนใจมีอัลลีลที่เป็นไปได้เพียง 2 แบบ คือ A กับ B จะสามารถเกิดการผสมกันของอัลลีลเป็นลักษณะทางพันธุกรรมหรือจีโนไทป์ได้ 3 แบบ คือ AA, BB และ AB ซึ่งหากพบว่าคนที่มีลักษณะทางพันธุกรรมเป็น AB (เฮเทอโรไซกัส) มีลักษณะปรากฏหรือฟีโนไทป์เหมือนกันกับคนที่เป็น AA (โฮโมไซกัส) และคนที่เป็น BB มีลักษณะปรากฏที่แตกต่างออกไป จะถือว่า อัลลีล A มีลักษณะเด่น (dominate หรือ be dominant to) ต่ออัลลีล B และอัลลีล B ถือว่ามีลักษณะด้อย (be recessive to) ต่ออัลลีล A
หลักการเบื้องต้นกำหนดให้อัลลีลที่เป็นลักษณะเด่นเขียนด้วยอักษรภาษาอังกฤษตัวพิมพ์ใหญ่ และอัลลีลที่เป็นลักษณะด้อยเขียนด้วยอักษรภาษาอังกฤษตัวพิมพ์เล็ก ดังนั้นในกรณีนี้ก็จะต้องใช้ a แทน B ทำให้ A มีลักษณะเด่นต่อ a (และ a มีลักษณะด้อยต่อ A) และลักษณะพันธุกรรมที่เป็น AA กับ Aa จะทำให้มีลักษณะปรากฏที่เหมือนกัน ส่วน aa จะทำให้มีลักษณะปรากฏที่แตกต่างออกไป
ดิพลอยด์และแฮพลอยด์
พืชส่วนใหญ่ (เช่น ต้นถั่ว) และสัตว์ส่วนใหญ่ (เช่น แมลงวันผลไม้ และมนุษย์) มีโครโมโซมเป็นชุดคู่ เรียกว่าดิพลอยด์ โครโมโซมตัวหนึ่งของแต่ละคู่จะได้รับมาจากพ่อหรือแม่ฝ่ายใดฝ่ายหนึ่ง ผ่านทางไข่หรืออสุจิ โครโมโซมทั้งสองจะมารวมกันในขั้นตอนการปฏิสนธิ เซลล์ไข่และเซลล์อสุจิแต่ละเซลล์จะมีโครโมโซมเพียงตัวเดียวของแต่ละคู่ของโครโมโซมเท่านั้น เรียกว่าแฮพลอยด์ การสร้างเซลล์สืบพันธุ์ซึ่งเป็นแฮพลอยด์เกิดขึ้นด้วยกระบวนการแบ่งเซลล์แบบไมโอซิส
พ.ศ. 1237
พุทธศักราช 1237 ใกล้เคียงกับ
อิมพาลา
อิมพาลา (Impala; ) เป็นสัตว์กีบคู่มีเขาใหญ่เป็นเกลียว ซึ่งอาศัยอยู่ทางตอนใต้ของทวีปแอฟริกา จัดอยู่ในวงศ์ย่อย Aepycerotinae ในวงศ์ใหญ่ Bovidae ซึ่งเป็นวงศ์เดียวกับวัวหรือแพะ, แกะ จัดเป็นสิ่งมีชีวิตเดียวเท่านั้นที่อยู่ในวงศ์ย่อยนี้และสกุลนี้
คำว่า "อิมพาลา" มาจากภาษาซูลู ซึ่งเป็นชื่อสามัญที่ใช้เรียกสัตว์ชนิดนี้ ถูกบันทึกไว้ครั้งแรกเป็นลายลักษณ์อักษรในปี ค.ศ. 1885 ในภาษาแอฟริคานส์เรียก "รูอิบอก" (Rooibok) และชื่อวิทยาศาสตร์ Aepyceros melampus คำว่า Aepyceros มาจากภาษากรีกคำว่า αιπος (อ่านออกเสียง: aipos) แปลว่า "สูง" และ κερος (อ่านออกเสียง: ceros) แปลว่า "เขาสัตว์" และ melampus แปลงมาจากภาษากรีกคำว่า μελάς (อ่านออกเสียง: melas) แปลว่า "สีดำ" และ  πούς (อ่านออกเสียง: pous) แปลว่า "เท้า"
อิมพาลาเป็นสัตว์ที่มีความใกล้เคียงกับแอนทิโลป มีถิ่นกำเนิดในทวีปแอฟริกาตั้งแต่ใต้เส้นศูนย์สูตรลงมา มีรูปร่างสวยงามได้สัดส่วน ขนมีสีน้ำตาลแดงมันเป็นเงา บริเวณใต้คาง ลำคอ และด้านท้องเป็นสีขาว แต่มีลักษณะเด่น คือ ริ้วขนสีดำตรงบริเวณด้านหลังขาอ่อนและปอยขนสีดำตรงบริเวณสันหลังของขาหลัง ตัวผู้จะมีเขาที่สวยงามคดโค้งเป็นเกลียวคล้ายตัวs|เอส ส่วนตัวเมียจะไม่มีเขา และมีขนาดลำตัวเล็กกว่า
อิมพาลากระจายพันธุ์อยู่ในทุ่งหญ้าสะวันนา ซึ่งเป็นทุ่งหญ้าในเขตร้อนที่มีลักษณะเป็นที่ราบและมีต้นไม้ขึ้นประปราย โดยจะอยู่รวมกันเป็นฝูงใหญ่ สมาชิกในฝูงจะมีปะปนกันทั้งตัวผู้และตัวเมียที่ยังเล็ก จำนวนประมาณ 15–25 ตัว โดยมีตัวผู้ขนาดใหญ่เป็นจ่าฝูง ในช่วงฤดูแล้ง ที่อาหารขาดแคลน ทั้งตัวผู้และตัวเมียที่โตเต็มที่แล้วจะมาชุมนุมกันเป็นฝูงใหญ่นับร้อยตัว ซึ่งในการชุมนุมแต่ละครั้ง อิมพาลาจะมีพฤติกรรมประการหนึ่งที่ยังอธิบายสาเหตุไม่ได้ คือ จะกระโดดสูง โดยสามารถกระโดดได้สูงถึง 30 ฟุต อิมพาลาตัวที่โตเต็มวัยกระโจนได้ไกลถึง 10 เมตร และวิ่งได้เร็วถึง 60 กิโลเมตร/ชั่วโมง
อิมพาลา ถูกแบ่งออกได้เป็น 6 ชนิดย่อย แต่มี 2 ชนิดย่อยที่ได้รับการรับรอง โดยพิจารณาจากความแตกต่างกันของดีเอ็นเอ คือ
อาหารหลักของอิมพาลา คือ ใบและกิ่งของพืชจำพวกอาคาเซีย ที่ขึ้นอยู่ทั่วไปในแอฟริกา นอกจากนี้แล้วยังกินผลไม้และหญ้าขนาดสั้น ๆ เป็นอาหารได้อีกด้วย อิมพาลาสามารถที่จะอดน้ำได้หลาย ๆ วัน โดยอาศัยเลียกินตามใบไม้ ใบหญ้าได้ เป็นสัตว์ที่มีความตื่นตัวตลอดเวลาทั้งกลางวันและกลางคืน เพราะเป็นสัตว์ที่ถูกล่าจากสัตว์กินเนื้อ ทั้งสิงโต, เสือดาว, เสือชีตาห์, ไฮยีนา
อิมพาลามีระยะตั้งท้องนาน 171 วัน ออกลูกครั้งละ 1 ตัว โดยลูกอิมพาลาที่เกิดมาใหม่จะอยู่กับฝูงไปตลอดชีวิตขัย
พ.ศ. 1235
พุทธศักราช 1235 ใกล้เคียงกับ
ปาฏิหาริย์วิญญาณรักเหนือโลก
ปาฏิหาริย์ วิญญาณรัก เหนือโลก (ฮินดี:पहेली, อูรดู:پہیلی ,อังกฤษ:Riddle) เป็นภาพยนตร์ของ บอลลีวู้ด ที่ฉายเมื่อ วันที่ 22 มิถุนายน พ.ศ. 2548
ภาพยนตร์เรื่องนี้นำแสดงโดย ศาห์รุข ข่าน รานี มุคาจี อมิตาภ พัจจัน สุนิล เซตตี้ และ จูฮิ ชาลวา
Њ
Nje (Њ, њ) เป็นอักษรหนึ่งในอักษรซีริลลิก แรกเริ่มเป็นอักษรรวมระหว่าง Н กับ Ь มีใช้เฉพาะภาษามาซิโดเนียและภาษาเซอร์เบีย ใช้แทนเสียง // ซึ่งออกเสียงคล้าย // อักษรตัวนี้ประดิษฐ์ขึ้นโดย วุก สเตฟาโนวิจ คารัดซิจ (Vuk Stefanović Karadžić)
ถอนตัว
"ถอนตัว" เป็นซิงเกิลของวงแคลช กับค่ายอัพจี ในเครือจีเอ็มเอ็ม แกรมมี่ จากอัลบั้ม Rock of Ages ประพันธ์เนื้อร้อง-แต่งทำนองโดย ปรีติ บารมีอนันต์ และเรียบเรียงโดย Ope & Clash ออกจำหน่ายในวันที่ 29 กรกฎาคม พ.ศ. 2551
การตอบรับ
เพลง "ถอนตัว" ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 19 ตุลาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
มาร์ติน บอลซัม
มาร์ติน เฮนรี บอลซัม (Martin Henry Balsam; 4 พฤศจิกายน ค.ศ. 1919 – 13 กุมภาพันธ์ ค.ศ. 1996) เป็นนักแสดงชาวอเมริกัน ผู้ได้รับรางวัลมากมาย รวมถึงรางวัลออสการ์, รางวัลแบฟตา, รางวัลลูกโลกทองคำ และรางวัลโทนี อาชีพการแสดงของเขามีช่วงยาวนานตั้งแต่ปี 1947 ถึง 1995 โดยเป็นที่จดจำในภาพยนตร์หลายเรื่องอย่างเช่น 12 คนพิพากษา (1957), ไซโค (1960), นงเยาว์นิวยอร์ค (1961), เทพบุตรอหังการ (1964), อะเทาซันด์คลาวน์ (1965) และ 2 ผู้เกรียงไกร (1976) นอกจากนี้ เขายังปรากฏเป็นประจำในละครชุดเรื่อง ดร. คิลแดร์ (1963–66) และซิตคอมเรื่อง อาร์ชีบังเกอส์เพช (1979–83)
บอลซัมเสียชีวิตเมื่อวันที่ 13 กุมภาพันธ์ ค.ศ. 1996 ด้วยโรคหลอดเลือดสมองเฉียบพลัน
พ.ศ. 1238
พุทธศักราช 1238 ใกล้เคียงกับ
พ.ศ. 1239
พุทธศักราช 1239 ใกล้เคียงกับ
พ.ศ. 1240
พุทธศักราช 1240 ใกล้เคียงกับ
ไอเบตยูลุกกูดออนเดอะแดนซ์ฟลอร์
"ไอเบตยูลุกกูดออนเดอะแดนซ์ฟลอร์" (I Bet You Look Good on the Dancefloor) เป็นเพลงของวงอินดี้ร็อก อาร์กติกมังกีส์ เพลงนี้เป็นซิงเกิ้ลแรกของอัลบั้มเปิดตัวของวงที่ชื่อ Whatever People Say I Am, That's What I'm Not หลังจากที่ได้เซ็นสัญญากับค่ายเพลง โดมิโนเรเคิดส์
Digital timing diagram
การอ่านค่าของ Timing Diagram นั้น เราจะอ่านจากซ้ายไปขวา และค่าของตัวอินพุท และ เอาต์พุต นั้น จะมีค่าแค่ 0 กับ 1 เท่านั้น โดยดูจากเส้นในแนวนอน ถ้าอยู่ข้างล่างจะเป็นค่า 0 แต่ถ้าอยู่ข้างบนจะเป็นค่า 1 ซึ่งค่าในแต่ละช่องของอินพุท และเอาต์พุตนั้นจะแตกต่างกันไป
และจากการดูแผนผังเวลานั้น เราสามารถนำมาเขียนเป็นตารางค่าความจริง (Truth Table) ได้ และในทางกลับกันเราก็สามารถเขียน Timing Diagram จากตารางค่าความจริงได้
Timing Diagram มีประโยชน์ คือ สามารถใช้เป็นเครื่องมือในการวิเคราะห์ ค่าความจริงของลอจิกเกตได้ และยังสามารถใช้ตรวจสอบวงจรดิจิตอลที่เราต่อได้โดยดูจากค่าของเอาต์พุต
ละโคนโขล
ละโคนโขล (ល្ខោនខោល) เป็นนาฏกรรมสวมหน้ากากอย่างหนึ่งในประเทศกัมพูชา มีลักษณะใกล้เคียงกับการแสดงโขนของประเทศไทย เนื่องจากได้รับการถ่ายทอดไป ปัจจุบันมีละโคนโขลในกัมพูชาสองรูปแบบได้แก่ ละโคนโขลวัดสวายอัณแดต และละโคนโขลคณะระบำหลวงกัมพูชา แต่เดิมจะใช้ผู้หญิงในการแสดง ต่างจากโขนของไทยที่จะใช้ผู้ชายแสดง
เดือนมีนาคม พ.ศ. 2560 กระทรวงวัฒนธรรมของประเทศไทยได้ประกาศขอขึ้นบัญชีโขนเป็นมรดกโลก ทำให้ประชาชนในประเทศกัมพูชาไม่พอใจ และพากันแสดงความคิดเห็นว่าโขนเป็นวัฒนธรรมของคนกัมพูชาเท่านั้น พอล เชมเบอร์ (Paul Chamber) จากสถาบันเอเชียอาคเนย์ศึกษา มหาวิทยาลัยเชียงใหม่ มองว่าเป็นการปลุกกระแสชาตินิยมกัมพูชามากกว่าจะการโต้เถียงเกี่ยวกับมรดกทางศิลปวัฒนธรรม
ยูเนสโกได้พิจารณาขึ้นทะเบียน เฉพาะ ละโคนโขลคณะวัดสวายอัณแดต (ល្ខោនខោល វត្តស្វាយអណ្ដែត) เป็นมรดกภูมิปัญญาทางวัฒนธรรมที่จับต้องไม่ได้ ซึ่งจำเป็นต้องได้รับการคุ้มครองอย่างเร่งด่วนเมื่อวันที่ 29 พฤศจิกายน พ.ศ. 2561 และกัมพูชาได้เขียนคำร้องแก่ยูเนสโกว่า "ขอแลกเปลี่ยนครูโขนจากประเทศเพื่อนบ้านไปช่วย รวมถึงบทละครที่กัมพูชายังไม่ครบสมบูรณ์"
ยุคต้น
สุจิตต์ วงษ์เทศ นักประวัติศาสตร์ชาวไทยให้ข้อมูลว่ามีการแสดงเรื่องรามายณะครั้งแรกในราชสำนักขอมแถบโตนเลสาบ ก่อนแพร่หลายมายังราชสำนักละโว้-อโยธยาและตกทอดสู่อาณาจักรอยุธยา โดยได้ปรับปรุงให้ต้องกับรสนิยมของตน อย่างเช่นเครื่องแต่งกายที่รับจากอินเดียและเปอร์เซียเป็นอาทิ ส่วนศิริพจน์ เหล่ามานะเจริญ นักโบราณคดีชาวไทย ยกตัวอย่างตัวละครจากรามายณะตัวหนึ่งคือราวณะ ซึ่งมีสิบหน้าขยายออกมาด้านข้าง แต่หัวโขนทศกัณฑ์ของไทยมีสิบหน้าต่อขึ้นไปด้านบนซึ่งเป็นอิทธิพลจากกัมพูชา ตามหลักฐานที่พบตามปราสาทหินของขอมต่าง ๆ แต่กระนั้นก็ไม่สามารถชี้ชัดได้ว่าภาพแกะสลักดังกล่าวเป็นภาพการแสดงละโคนโขล สุจิตต์อธิบายเพิ่มเติมว่าทั้งโขนและละโคนโขลใช้เครื่องดนตรีปี่พาทย์เป็นของพื้นเมืองของอุษาคเนย์อยู่แล้ว ส่วนกาพย์เป็นแบบแผนของเขมร และบทเจรจาเป็นร้อยกรองดั้งเดิมของไทยและลาว
สัน พัลลา และชาย ดาวิน นักวิชาการของกระทรวงวิจิตรศิลป์และวัฒนธรรมกัมพูชา ระบุว่าละโคนโขลพัฒนาจากละครภาณีซึ่งเป็นการขับเรื่องมีแต่ยุคพระนครและแพร่หลายไปทั่ว
รองศาสตราจารย์ ศานติ ภักดีคำ อาจารย์ภาษาเขมร คณะมนุษยศาสตร์ มหาวิทยาลัยศรีนครินทรวิโรฒ กล่าวว่าบทพากย์เรียมเกร์ของเขมรซึ่งต้องใช้ประกอบในการแสดงละโคนโขลนั้นมีอายุน้อยกว่ารามเกียรติ์ฉบับภาษาไทย น่าจะได้ไปจากบทพากย์สมัยรัชกาลพระบาทสมเด็จพระพุทธยอดฟ้าจุฬาโลกมหาราชอย่างแน่นอน เพราะสำนวนมีความคล้ายกันอย่างมาก
ยุคหลัง
ในรัชสมัยพระบาทสมเด็จพระพุทธยอดฟ้าจุฬาโลกมหาราช สมเด็จพระอุไทยราชาธิราชรามาธิบดีได้ครูละครจากกรุงเทพฯ ไปเป็นละครนอก ต่อมาในรัชสมัยพระบาทสมเด็จพระนั่งเกล้าเจ้าอยู่หัว มีคณะละครผู้หญิงชาวสยามของเจ้าพระยาบดินทรเดชา (สิงห์ สิงหเสนี) ไปเมืองเขมรช่วงที่รบกับญวน และได้กลายเป็นครูละครหญิงของสมเด็จพระหริรักษ์รามมหาอิศราธิบดี
ต่อมาพระบาทสมเด็จพระนโรดม บรมรามเทวาวตารทรงหานางละครสยามจากกรุงเทพฯ ไปชุบเลี้ยง โดยมากได้นางละครจากเจ้านายวังหน้าไปเป็นครูละครในเมืองเขมรหลายคน การแสดงในช่วงนั้นนิยมแสดงเป็นภาษาไทยเพียงอย่างเดียว ครั้นในรัชสมัยพระบาทสมเด็จพระสีสุวัตถิ์ ทรงนำคณะละครนอกและละครในมาเล่นประสมโรง และเล่นเป็นภาษาไทยและเขมร ต่อมาพระมหากษัตริยานีสีสุวัตถิ์มุนีวงศ์ กุสุมะนารีรัตน์สิริวัฒนามีความพยายามสร้างอัตลักษณ์ทางนาฏศิลป์เขมร เพื่อปลดเปลื้องอิทธิพลนาฏศิลป์ไทยออก
นอกจากละโคนโขลในราชสำนัก ก็ยังมีโขนเชลยศักดิ์ชายล้วนจากราชสำนักของพระบาทสมเด็จพระนโรดม บรมรามเทวาวตาร ที่ปฏิบัติตามขนบอย่างกรุงเทพฯ ได้ออกมาเล่นนอกพระราชวังเพราะสิ้นความนิยม แต่จากภัยสงครามทำให้ครูละครล้มหายตายจากไปสิ้น หลงเหลือคณะละโคนโขลเพียงคณะเดียวคือที่วัดสวายอัณแดต ทว่าเครื่องแต่งกาย และหัวโขนทำจากวัสดุพื้นเมือง มีครูละครโขนเพียง 5–10 คนที่ล้วนแต่เป็นผู้สูงอายุ นิยมเล่นเพียงตอนกุมภกรรณทดน้ำ ด้วยสภาพไม่พร้อมเช่นนี้ จึงถูกเปรียบเทียบกับการแสดงของไทยว่าไม่ครบท่า ไม่ครบเพลง ไม่ครบเครื่อง หรือการแต่งกายไม่ได้ส่วนสัด เป็นต้น
ปัจจุบันละโคนโขลวัดสวายอัณแดตมีการจัดการแสดงเพียงปีละครั้ง ครั้งหนึ่งแสดงต่อเนื่องกันเจ็ดวัน แต่ปัจจุบันจัดเพียงสามวันเท่านั้น แสดงด้วยนักแสดงชายล้วน มีการสวมหัวโขน บรรเลงด้วยเครื่องดนตรีดั้งเดิม พร้อมขับคำร้องตามทำนอง เพื่อสร้างความพอใจแก่เนียกทา เทพารักษ์ประจำชุมชนพอใจ และบันดาลฝนให้ตกต้องตามฤดูกาล ใน พ.ศ. 2562 มีชาวเขมรให้ความสนใจและพยายามอนุรักษ์ละโคนโขลด้วยการส่งลูกหลานไปหัดโขนวัดสวายอัณแดตราว 20 คน
แคว้นเวเนโต
เวเนโต (Veneto) หรือ แวเนโต (Vèneto) เป็นแคว้นหนึ่งใน 20 แคว้นของประเทศอิตาลี ครอบคลุมพื้นที่ประมาณ 18,000 ตารางกิโลเมตร มีประชากรประมาณ 4.8 ล้านคน มีเมืองหลักคือเมืองเวนิส (เวเน็ตเซีย) ครั้งหนึ่งเคยเป็นแผ่นดินของสาธารณรัฐเวนิส ในปัจจุบันแคว้นเวเนโตเป็นแคว้นที่มีความมั่งคั่งและเป็นแหล่งอุตสาหกรรมมากที่สุดในประเทศอิตาลี และยังเป็นแคว้นหนึ่งที่มีนักท่องเที่ยวมามากที่สุดแห่งหนึ่งอีกด้วย ซึ่งมีนักท่องเที่ยวมาประมาณ 60 ล้านคนในทุก ๆ ปี (ค.ศ. 2007)
ภูมิศาสตร์
แคว้นเวเนโตเป็นแคว้นที่ใหญ่เป็นอันดับ 8 ของประเทศอิตาลี มีพื้นที่ 18,398.9 ตารางกิโลเมตร (7,103.9 ตารางไมล์) ตั้งอยู่ทางตะวันออกเฉียงเหนือของประเทศ และมีอาณาเขตติดต่อกับแคว้นปกครองตนเองฟรียูลี-เวเน็ตเซียจูเลียทางทิศตะวันออก ติดกับแคว้นเอมีเลีย-โรมัญญาทางทิศใต้ ติดกับแคว้นลอมบาร์เดียทางทิศตะวันตก ติดกับแคว้นปกครองตนเองเตรนตีโน-อัลโตอาดีเจและประเทศออสเตรียทางทิศเหนือ
เค็พเพลอร์ (แก้ความกำกวม)
เค็พเพลอร์ หรือ เคปเลอร์ (Kepler, IPA: ) เป็นนามสกุลภาษาเยอรมัน อาจหมายถึง
ดาราศาสตร์
ชื่อต่าง ๆ ที่ตั้งตามโยฮันเนิส เค็พเพลอร์
จอห์น อับราฮัม
จอห์น อับราฮัม (ജോണ്‍ എബ്രഹാം, જ્હોન અબ્રાહમ, जॉन अब्राहम; เกิด 17 ธันวาคม พ.ศ. 2515) เป็นนักแสดงชื่อดัง บอลลีวูด ภาพยนตร์ที่โดดเด่นของเขา คือ Dhoom 1 และ Baabul นอกจากนี้ จอห์น ได้รับบทในมิวสิกวีดีโอเพลง "Dhoom" ของทาทา ยัง เมื่อ พ.ศ. 2547
แม่น้ำมักดาเลนา
แม่น้ำมักดาเลนา (Magdalena River) หรือชื่อเรียกอีกอย่างหนึ่งว่า แม่น้ำยูมา (Río Yuma) แม่น้ำมักดาเลนามีต้นกำเนิดจากบริเวณเทือกเขาแอนดีสในประเทศโคลอมเบีย มีความยาวประมาณ 1,600 กิโลเมตร เป็นแม่น้ำสายสำคัญของประเทศโคลอมเบีย ไหลลงสู่ทะเลแคริบเบียนบริเวณภาคเหนือของโคลอมเบีย
ฟาโรห์วาคาเร เคติ
การระบุตัวตน
การมีอยู่ของฟาโรห์วาคาเร เคติ นั้นยังคงโต้เถียงกัน ในขณะที่นักวิชาการบางคนเชื่อว่า พระองค์เป็นผู้ก่อตั้งราชวงศ์ที่เก้า คนอื่น ๆ อีกหลายคนจัดให้พระองค์อยู่ในราชวงศ์ที่สิบแห่งอียิปต์
ข้อสันนิษฐานหากพระองค์อยู่ในราชวงศ์ที่เก้าแห่งอียิปต์
หากฟาโรห์วาคาเร เคติเป็นผู้ก่อตั้งราชวงศ์ที่เก้าแห่งอียิปต์ พระองค์อาจจะเป็นฟาโรห์อัคธอส์ ซึ่งเป็นผู้ก่อตั้งราชวงศ์นี้ตามบันทึกของมาเนโท ที่ได้กล่าวว่า:
[ฟาโรห์] พระองค์แรกของราชวงศ์นี้คือ อัคธอส์ ซึ่งประพฤติตนโหดร้ายยิ่งกว่าผู้ปกครองก่อนหน้าพระองค์ ผู้ก่อความวิบัติแก่ชาวอียิปต์ทั้งหลาย แต่ภายหลังพระองค์ถูกรุมเร้าด้วยความวิกลจริตและโดนจระเข้ปลงพระชนม์
หากสมมติฐานนี้ถูกต้อง ฟาโรห์วาคาเร เคติ อาจจะเป็นผู้ปกครองท้องถิ่นเขตเฮราคลีโอโพลิส ซึ่งได้ใช้ประโยชน์จากความอ่อนแอของผู้ปกครองแห่งราชวงศ์ที่แปดที่ปกครอง ณ เมืองเมมฟิส เพื่อยึดบัลลังก์ของอียิปต์ตอนกลางและตอนล่างเมื่อประมาณ 2150 ปีก่อนคริสตกาล สมมติฐานนี้ได้รับการสนับสนุนโดยจารึกร่วมสมัยที่อ้างถึงแคว้นเฮราคลีโอโพลิสที่อยู่ทางเหนือในฐานะราชวงศ์ของเคติ แม้ว่าจะพิสูจน์ได้เพียงว่าผู้ก่อตั้งราชวงศ์ที่เก้าจะมีพระนามว่า เคติ แต่ไม่จำเป็นว่าจะเป็นฟาโรห์วาคาเร เคติ
ข้อสันนิษฐานหากพระองค์อยู่ในราชวงศ์ที่สิบแห่งอียิปต์
นักวิชาการหลายคน เชื่อว่า ฟาโรห์วาคาเร เคติ เป็นฟาโรห์จากราชวงศ์ที่สิบแห่งอียิปต์แทน โดยให้พระองค์เป็นพระองค์เดียวกับ เคติ ซึ่งเป็นผู้ถูกสันนิษฐานว่าเป็นทรงนิพนธ์หนังสือการสอนที่มีชื่อเสียงของฟาโรห์เมริคาเร ทำให้พระองค์จะต้องขึ้นครองราชย์อยู่ระหว่างรัชสมัยของฟาโรห์เนเฟอร์คาเรที่ 8 และฟาโรห์เมริคาเร และฟาโรห์วาคาเร เคติ จะเป็นฟาโรห์แห่งเฮราคลีโอโพลิสพระองค์สุดท้ายที่ใช้พระนาม เคติ และผู้ก่อตั้งราชวงศ์ที่เก้าแห่งอียิปต์พระนามว่า อัคธอส์ ผู้เหี้ยมโหด จะกลายเป็นฟาโรห์เมริอิบเร เคติ และราชวงศ์แห่งเคติ ( House of Khety) จะอ้างถึงฟาโรห์เมริอิบเรแทนด้วย
เป็นที่ทราบกันว่า ฟาโรห์วาคาเร เคติได้เข้าเป็นพันธมิตรกับบรรดาผู้ปกครองท้องถิ่นอียิปต์ล่างที่สามารถขับไล่ "ชาวเอเชียเร่ร่อน" ที่เดินเตร่เร่ร่อนบริเวณสามเหลี่ยมปากแม่น้ำไนล์มาหลายชั่วอายุคน ผู้ปกครองท้องถิ่นเหล่านั้น แม้จะรับรู้ถึงอำนาจของพระองค์ แต่ก็ยังปกครองโดยพฤตินัยอย่างอิสระไม่มากก็น้อย ซึ่งขับไล่ "ชาวเอเชีย" และอนุญาตให้มีการจัดตั้งการตั้งถิ่นฐานและสร้างแนวป้องกันใหม่บนพรมแดนตะวันออกเฉียงเหนือเช่นเดียวกับการค้าขายกับชายฝั่งเลวานไทน์ อย่างไรก็ตามพระองค์ยังเตือนฟาโรห์เมริคาเรว่า อย่าละเลยการปกป้องพรมแดนเหล่านี้ เนื่องจาก "ชาวเอเชีย" ยังคงถูกมองว่าเป็นอันตราย
ในทางตอนใต้ พระองค์และผู้ปกครองท้องถิ่นแห่งอัสยุตผู้ซื่อสัตย์นามว่า เทฟิบิ ได้ยึดไทนิส ซึ่งก่อนหน้านี้ถูกฟาโรห์แห่งธีบส์ นำโดยฟาโรห์อินโยเตฟที่ 2; อย่างไรก็ตาม กองทหารจากเฮราคลีโอโพลิสได้บุกรุกหลุมฝังศพอันศักดิ์สิทธิ์แห่งไทนิส ซึ่งเป็นความผิดร้ายแรงที่พระองค์ทราบด้วยพระองค์เอง การกระทำในครั้งนี้ส่งผลให้เกิดปฏิกิริยาทันทีฝ่ายธีบส์ ซึ่งต่อมาได้เข้ายึดไทนิสคืนได้ในที่สุด หลังจากเหตุการณ์นั้น ฟาโรห์วาคาเร เคติ ตัดสินพระทัยที่จะละทิ้งพระราโชบายที่รุนแรงนี้และเริ่มขั้นตอนของการอยู่ร่วมกันอย่างสันติกับเขตปกครองทางใต้ ซึ่งคงอยู่จนกระทั่งช่วงหนึ่งของรัชสมัยของฟาโรห์เมริคาเร ซึ่งผู้ที่ขึ้นปกครองต่อจากพระองค์ ผู้ที่ครองราชย์ยาวนานถึงห้าทศวรรษ
หลักฐานรับรอง
ไม่มีหลักฐานชั้นต้นร่วมสมัยที่มีพระนามของพระองค์ คาร์ทูธของฟาโรห์วาคาเรได้ปรากฏบนโลงศพไม้จากสมัยช่วงราชวงศ์ที่สิบสองแห่งอียิปต์ ซึ่งจารึกด้วยข้อความโลงศพและเดิมสร้างขึ้นสำหรับข้าราชบริพารนามว่า เนฟริ ถูกค้นพบใน เดียร์ เอล-เบอร์ชา (Dier el-Bersha) และปัจจุบันอยู่ในพิพิธภัณฑ์อียิปต์ในกรุงไคโร (ซีจี 28088) บนนั้นพระนามของพระองค์ถูกแทนที่ด้วยนามของเนฟริเพียงที่เดียว แต่ไม่ทราบว่าข้อความเดิมถูกจารึกไว้สำหรับฟาโรห์หรือไม่หรือเพียงแค่คัดลอกมาจากที่อื่นก่อนหน้านี้ พระนามของฟาโรห์วาคาเร เคติ อาจจะบันทึกรวมอยู่ในบันทึกพระนามกษัตริย์แห่งตูรินด้วย
ฮัน ยู-มี
ฮัน ยู-มี (한유미; Han Yoo-mi; 5 กุมภาพันธ์ ค.ศ. 1982 – ) เป็นทั้งนักกีฬาวอลเลย์บอลชายหาด    และวอลเลย์บอลหญิงทีมชาติเกาหลีใต้ ซึ่งเธอได้เป็นส่วนหนึ่งในการพาทีมชนะรางวัลเหรียญเงินของการแข่งขันเอเชียนเกมส์ 2010
ประวัติ
ค.ศ. 2001 ฮัน ยู-มี ได้สำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อน (ซึ่งเป็นสถาบันเดียวกันกับที่คิม ยอน-คยอง, ฮวัง ยอน-จู และฮัน ซง-อี จบมา)
เทรนต์ เบเรตตา
เกรโกรี "เกรจ" มารัสคิวโล (Gregory "Greg" Marasciulo) เกิดวันที่ 30 มีนาคม ค.ศ. 1987 เป็นนักมวยปล้ำอาชีพชาวอเมริกันที่เคยสังกัด WWE , New Japan Pro Wrestling (NJPW) และ Ring of Honor (ROH)
เขาเปิดตัวครั้งแรกกับ WWE ในปี 2009 โดยจับคู่กับ Caylen Croft ในนาม The Dudebusters มีหน้าที่เป็นที่รองตีนของคู่แทกทีมอื่นๆ โดยกลุ่มนี้มีสถิติชนะนานๆครั้ง แพ้ถี่ยิบ จนกระทั่ง Croft ออกจาก WWE ไปในปี 2010 ทำให้ Barreta ได้ปล้ำเดี่ยวๆ เป็นครั้งแรกในช่วงสั้นๆ แล้วก็ลงไปเล่นลีกแทกทีมในรายการ Superstars ซึ่งทีมของ Barreta ก็แพ้รวดอีกตามเคย แล้วก็แตกทีมไปเงียบๆ
ในปี 2012 เขามีโอกาสได้ออกรายการหลักอีกครั้งในรอบ 1 ปี โดยมีค่าตอบแทนเป็น RKO จาก Randy Orton เนื่องจากยุ่งไม่เข้าเรื่อง และเป็นครั้งสุดท้ายที่เขาออกจอหลักของ WWE หลังจากนั้นก็ไม่มีบทอะไรอีก จนกระทั่งปี 2013 ได้มีปัญหากับ Kofi Kingston แล้วก็โดนไล่ออกจาก WWE ในที่สุด ก่อนจะย้ายไปสังกัด NJPW ซึ่งในช่วงเทศกาลเทกระจาดนักมวยปล้ำปี 2014 เขาก็ออกมาแขวะ Kofi ทางทวิตเตอร์อีกด้วย
ตลอดระยะเวลา 4 ปีใน WWE เขาถือเป็นนักมวยปล้ำลีกแทกทีมที่อาภัพมาตลอด ซึ่งเขาแทบจะไม่มีบทออกจอหลักเลย และทุกครั้งที่เขามีบทใน Superstars มักจะเป็นฝ่ายแพ้รัวๆ แล้วก็หายไปแบบเงียบๆ แถมยังมีปัญหากับคนอื่นที่หลังฉากบ่อยครั้งจนโดนไล่ออก กว่าจะตั้งตัวได้จริงๆ ก็เป็นช่วงที่เจ้าตัวสังกัด NJPW แล้ว ต่อมาได้สังกัดค่ายที่เพิ่งเปิดตัวใหม่อย่าง AEW ในปี 2019
แชมป์และรางวัล
1 When Nese and Konley won the title, Barreta could defend the title with either of them under the Freebird Rule. 2 When Croft and Hawkins won the title, Barreta could defend the title with either of them under the Freebird Rule.
ซูเปอร์ควิซสเปเชียล
ซูเปอร์ควิซสเปเชียล (スーパークイズスペシャル) เป็นรายการโทรทัศน์ของประเทศญี่ปุ่น ออกอากาศในช่วงเปลี่ยนฤดูใบไม้ผลิและฤดูใบไม้ร่วงในแต่ละปี นั่นคือปีละสองครั้งเท่านั้น ตั้งแต่ฤดูใบไม้ผลิ พ.ศ. 2533 จนถึงฤดูใบไม้ร่วง พ.ศ. 2542 เป็นรายการที่มุ่งเน้นวาไรตีโชว์ซึ่งมีช่วงหลัก ๆ เป็นเกมถามตอบปัญหาหลากหลายประเภท ชื่อของรายการนี้เปลี่ยนชื่อมาแล้วสองครั้ง เช่น ตั้งแต่ฤดูใบไม้ร่วง พ.ศ. 2534 ถึงฤดูใบไม้ร่วง พ.ศ. 2539 ใช้ชื่อว่า ยนจิกัง ควิซซูเปอร์สเปเชียล (4時間クイズスーパースペシャル) และใช้ชื่อตอนต่าง ๆ มากมาย
ประวัติ
ซูเปอร์ควิซสเปเชียลเป็นรายการที่ได้วางแผนต่อเนื่องมาจากรายการ วะรัตเตะโยะโระชิกุ โชว์บายโชไบ!! (笑ってヨロシクSHOW by ショーバイ!!) ออกอากาศเมื่อ 27 ธันวาคม พ.ศ. 2532 ซึ่งเหมือนกับเอาสองรายการได้แก่ โดะชิระซะมะโมะ!! วะรัตเตะโยะโระชิกุ (どちら様も!!笑ってヨロシク) และ ควิซเซะไกวะ โชว์บายโชไบ!! (クイズ世界はSHOW by ショーバイ!!) มายำรวมกัน โดยมี โทะโกะโระ จอร์จ (所 ジョージ) และ อิสึมิ มะซะตะกะ (逸見 政孝) จากทั้งสองรายการมาเป็นผู้ดำเนินรายการร่วม
ฤดูใบไม้ผลิ พ.ศ. 2533 ถึงฤดูใบไม้ผลิ พ.ศ. 2534 (3 ครั้งแรก) ควิซเซะไกวะ โชว์บายโชไบ!! เป็นเกมโชว์ถามตอบปัญหา (ควิซโชว์) เพียงอย่างเดียว โดยใช้ชื่อตอนว่า ชิงะสึวะ นิงกิบังงุมิเดะ โชว์บายโชไบ!! (4月は人気番組でSHOW by ショーバイ!!) และ อะกิวะ นิงกิบังงุมิเดะ โชว์บายโชไบ!! (秋は人気番組でSHOW by ショーバイ!!) จากนั้นฤดูใบไม้ร่วง พ.ศ. 2534 จึงเริ่มมีวาไรตีโชว์เพิ่มเข้ามาในรายการ ไม่ได้มีเพียงแค่ โชว์บายโชไบ!! ด้วยเหตุดังกล่าวทำให้รายการนี้ถึงจะมี "ควิซ" ในช่วงของรายการแต่ก็ไม่เรียกว่าควิซโชว์ เช่น ''เซะไกมะรุมิเอะ! เซะไกโนะซีเอ็มควิซ (世界まる見え!世界のCMクイズ), โทะกุโฮโอนิกุ ยนตะกุควิซ (特ホウ王国 4択クイズ), โยะรุโมะฮิปปะเระควิซ! ซะบิกะระฮิปปะเระ!!'' (夜もヒッパレ・クイズ!サビからヒッパレ!!) เป็นต้น
พ.ศ. 1241
พุทธศักราช 1241 ใกล้เคียงกับ
เดอะวอลต์ดิสนีย์สตูดิโอส์
เดอะวอลต์ดิสนีย์สตูดิโอส์ (The Walt Disney Studios) เป็นสตูดิโอภาพยนตร์อเมริกัน ซึ่งเป็นหนึ่งในสี่บริษัทใหญ่ของเดอะวอลต์ดิสนีย์ และเป็นส่วนประกอบหลักของกลุ่มสตูดิโอในเครือ โดยเป็นที่รู้จักจากการที่มีบริษัทในเครือซึ่งเป็นหนึ่งในสตูดิโอภาพยนตร์ชั้นนำของฮอลลีวูด
อำเภอจอมพระ
จอมพระ เป็นอำเภอหนึ่งของจังหวัดสุรินทร์
ประวัติ
อำเภอจอมพระเดิมอยู่ในเขตการปกครองของอำเภอท่าตูม ต่อมาได้ยกฐานะตั้งเป็นกิ่งอำเภอเมื่อ พ.ศ. 2502 โดยใช้ชื่อของตำบลจอมพระตั้งเป็นชื่อของกิ่งอำเภอ เรียกว่า กิ่งอำเภอจอมพระ ต่อมาเมื่อวันที่ 27 กรกฎาคม 2508 ได้มีพระราชฏีกาให้ยกฐานะเป็นอำเภอ เรียกว่า อำเภอจอมพระ ที่มาของชื่อ "จอมพระ" นี้ ไม่สามารถค้นหาหลักฐานอ้างอิงได้แน่นอน เป็นแต่เพียงตำนานของชาวบ้านได้เล่าขานสืบต่อมา ย้อนหลังไปเมื่อประมาณ 329 ปีเศษ มีชนเผ่าหนึ่งขนานนามตนเองว่า "ส่วย" ได้อพยพมาจากเมืองอัตตะปือแสนปาง (ในแขวงจำปาศักดิ์ ประเทศลาวในปัจจุบัน) มาตั้งถิ่นฐานบ้านเรือนในแถบอำเภอจอมพระ บ้านจอมพระในปัจจุบัน ณ ที่แห่งนี้ ได้พบปราสาทหินศิลาแลงซึ่งมีพระพุทธรูปประดิษฐานอยู่ภายใน เมื่อได้พบสิ่งศักดิ์สิทธิ์เป็นที่เคารพบูชาเช่นนี้ ชาวบ้านจึงได้ขนานนามชื่อหมู่บ้าน "จอมพระ" ปราสาทหินดังกล่าวปัจจุบันถือว่าเป็นปูชนียสถานที่สำคัญแห่งหนึ่งของอำเภอ ในบริเวณดังกล่าวมีสำนักสงฆ์ตั้งอยู่เรียกว่า "วัดป่าจอมพระ"
การปกครองส่วนภูมิภาค
อำเภอจอมพระแบ่งพื้นที่การปกครองออกเป็น 9 ตำบล 105 หมู่บ้าน
การปกครองส่วนท้องถิ่น
ท้องที่อำเภอจอมพระประกอบด้วยองค์กรปกครองส่วนท้องถิ่น 10 แห่ง ได้แก่
ไมค์ สกรอย
ไมค์ สกรอย (Mike Sgroi; 14 สิงหาคม ค.ศ. 1978 – ) เป็นทั้งผู้ฝึกสอนมวยไทย และนักกีฬาฮอกกี้น้ำแข็งระดับอาชีพในตำแหน่งปีกซ้ายชาวแคนาดา ซึ่งปัจจุบันเป็นตัวแทนอิสระแบบไม่ผูกมัด โดยเมื่อเร็ว ๆ นี้ สกรอยได้เป็นสมาชิกของทีมออร์แลนโดโซลาร์แบรส์ในศึกอีซีเอชแอล ซึ่งเป็นทีมที่ 28 ที่เขาได้เข้าร่วมในระดับอาชีพ
วัดพระพุทธสิหิงค์
วัดพระพุทธสิหิงค์ หรือ วัดหึงค์ เป็นวัดที่อยู่ในสังกัดคณะสงฆ์มหานิกาย ตั้งอยู่เลขที่ 127 บ้านวัดหึงค์ หมู่ 5 ตำบลนาโยงเหนือ อำเภอนาโยง จังหวัดตรัง วัดนี้มีเนื้อที่ 18 ไร่ เป็นที่ประดิษฐานพระพุทธสิหิงค์ พระคู่บ้านคู่เมืองตรัง
ประวัติ
วัดพระพุทธสิหิงค์ สร้างขึ้นใน พ.ศ. 1493  โดยพระนางเลือดขาว พระมเหสีของพระยากุมารเจ้าเมืองพัทลุง โดยได้อัญเชิญพระพุทธสิหิงค์สำริดองค์หน้าตักกว้าง 9 นิ้ว มาจากลังกา เพื่อไปประดิษฐานยังเมืองนครศรีธรรมราช แต่เรือที่อัญเชิญ ถูกพายุซัดกระหน่ำที่ปากอ่าวอำเภอกันตัง ทำให้เรืออัปปาง แต่พระพุทธสิหิงค์ยังลอยอยู่ติดกับไม้กระดานเรือเพียงแผ่นเดียว พระนางเลือดขาวจึงต่อเรือใหม่ล่องไปทางคลองนางน้อยและได้สร้างวัดขึ้น ใกล้กับทุ่งนาของชาวบ้าน รวมทั้งสร้างพระอุโบสถประดับถ้วยชามลายครามรวมทั้งพระประธานครอบพระพุทธสิหิงค์องค์เล็ก และสร้างพระพุทธสิหิงค์องค์ใหม่ ซึ่งมีขนาดเท่ากัน มาตั้งหน้าพระประธาน แล้วตั้งชื่อวัด มีชื่อเต็มว่า วัดพระศรีสรรเพชญพุทธสิหิงค์ แต่ชาวบ้านเรียกสั้น ๆ ว่าวัดหึงค์
พระประธานและพระพุทธสิหิงค์องค์เล็กจึงเรียกตามชื่อวัดว่าพระหึงค์ไปด้วย โดยได้บันทึกหลักฐานไว้ในเพลาวัดพระพุทธสิหิงค์เป็นหนังสือบุดปฤษนาว่า(ต่อมาหนังสือเพลาได้หายไปจากวัดเมื่อช่วงสงครามโลกครั้งที่ 2 สันนิษฐานว่าพระลูกวัดหรือเจ้าอาวาสยุคนั้นอาจส่งคืนให้ทางวัดเขียนบางแก้ว ตำบลจองถนน อำเภอเขาชัยสน จังหวัดพัทลุงแล้วเพราะเมืองตรังอยู่ในเขตสมรภูมิรบ หนังสือบุดปฤษณาอาจไม่ปลอดภัย)ครั้นปีจอ โทศก จุลศักราช ๓๑๒ พระยากุมารกับนางเลือดขาวก็เที่ยวไป ๗ วันถึงตรัง แขวงเมืองนครศรีธรรมราช พระยากุมารก็ทำพระพุทธรูปเป็นพระบรรทมที่ตรังนั้นองค์หนึ่ง และเมื่อกลับจากลังกาสิงหฬนั้น นางเลือดขาวจึงสร้างอารามพระศรีสรรเพชญพุทธสิหิงค์ ณ ที่พักที่ตรังอีกอารามหนึ่ง เขียนจารึกไว้ ลงวันอาทิตย์ เดือน ๖ แรม ๕ ค่ำ แสดงให้เห็นว่าสมัยนั้นมีเมืองตรังแล้วและยังบ่งบอกว่าเมืองตรังเป็นเมืองท่าเรือมาเป็นเวลานานก่อนยุคอาณาจักรศรีวิชัย พระพุทธสิหิงค์ก็ได้เป็นที่นับถือของชาวบ้านตลอดมาในวันสงกรานต์ก็จะอัญเชิญไปร่วมสรงน้ำ
ต่อมาวัดพระพุทธสิหิงค์ได้รับพระราชทานวิสุงคามสีมา วันพฤหัสบดีที่ 10 สิงหาคม พ.ศ. 2451 พ.ศ. 2476 พระพุทธสิหิงค์องค์จำลองได้อัญเชิญไปยังวัดหัวถนน ตำบลนาพละ อำเภอเมืองตรัง เพราะที่วัดพระพุทธสิหิงค์มีพระพุทธสิหิงค์อยู่แล้วถึง 2 องค์ อีกทั้งวัดพระพุทธสิหิงค์จะเกิดสภาวะน้ำท่วมประจำและง่ายต่อการอัญเชิญไปให้ประชาชนสรงน้ำในวันสงกรานต์และยังอยู่ใกล้บ้านคุณพระนรากรบริรักษ์ ท่านเจ้าเมืองตรังในขณะนั้นที่สำคัญยังปลอดภัยกว่าไว้ที่วัดพระพุทธสิหิงค์เพราะยุคนั้นขุนโจรทางปักษ์ใต้ระบาดหนักมาก
ต่อมาพระพุทธสิหิงค์จำลองได้หายไปจากวัดหัวถนน ในวันอังคารที่ 18 มกราคม พ.ศ. 2526 วัดพระพุทธสิหิงค์ได้มีการบูรณปฏิสังขรณ์ครั้งแรก พ.ศ. 2526 ช่างที่บูรณปฏิสังขรณ์ได้ทำการฉาบเครื่องถ้วยชามลายครามประดับพระอุโบสถจึงเป็นที่น่าเสียดายอย่ามาก บางส่วนทางวัดก็สามรถเก็บรักษาไว้ได้ สาเหตุที่ต้องมีการบูรณะพระอุโบสถใหม่เพราะพระอุโบสถหลังเดิมมีอายุนับร้อยๆปีและอยู่ในสภาพทรุดโทรมมากรวมทั้งมีกลุ่มโจรมาแกะโขมยเครื่องถ้วยชามข้างพระอุโบสถ เคื่องถ้วยชามบางใบทางวัดสาามรถแกะลงมาและนำไปเก็บไว้รักษาได้แต่บางใบไม่สามารถแกะลงมาได้จึงจำเป็นต้องนำปูนมาโบกฉาบทับไว้ วัดพระพุทธสิหิงค์บางช่วงก็เกือบจะเป็นวัดร้าง ต่อมามีการลื่อว่าพระพุทธสิหิงค์องค์เล็กไปตกอยู่ในการครอบครองของปลัดกระทรวงมหาดไทยท่านหนึ่ง แต่ไม่สามารถนำคืนมาได้เนื่องจากคนที่ครองครองกลัวโดนจับกุมและไม่มีการเปิดบ้านพิสูจน์ จึงให้สร้างองค์จำลองกลับให้ทางวัด ปัจจุบันพระวินัยธรกวี ฐิตคุโน เป็นเจ้าอาวาส
ปี พ.ศ. 2554 ทางวัดพระพุทธสิหิงค์ได้มีการบูรณปฏิสังขรณ์พระอุโบสถครั้งที่ 2 ขณะนี้กำลังอยู่ในช่วงการบูรณปฏิสังขรณ์
การเรียกชื่อวัดของชาวบ้าน
ในเพลาวัดได้บันทึกชื่อวัดว่า วัดพระศรีสรรเพชญพุทธสิหิงค์ แต่ด้วยที่คนปักษ์ใต้โดยเฉพาะจังหวัดตรัง นครศรีธรรมราชและพัทลุง มีนิสัยการพูดที่สั้นๆ เร็วๆ ถ้วนๆ การเรียกชื่อวัดจึงกร่อนลงและเพี้ยนไปในที่สุด เริ่มจากตัดพยางค์ พระศรีสรรเพชญพุทธะ ออก เหลือเพียง วัดสิหิงค์ และพยางค์ สิ โดนกร่อนลง จนเหลือแต่ วัดหิงค์ ต่อมาเรียกเพี้ยนเป็น วัดหึงค์ ภายในที่สุด แต่ชาวบ้านมีตำนานเล่าว่า ขณะสร้างหลวงพ่อพุทธสิหิงค์พระประธานอยู่นั้น มีเสาไม้กันเกรา(คนใต้เรียกว่าไม้ตำเสา)ลอยมาทางทิศหัวนอนของวัด(ทิศใต้)ลมได้มากระทบกับกระแสน้ำจึงเกิดเสียง หึง หึง หึง ดังขึน 3 ครั้ง ชาวบ้านจึงช่วยนำไม้นั้นขึ้นมาและนำไปไว้ข้างในองค์พระประธาน ต่อมาวัดนี้ได้รับพระราชทานวิสุงคามสีมา ในใบวิสุงคามสีมาเขียนชื่อวัดว่า วัดพระพุทธสิหิงค์ ทางกรมศาสนาจึงยึดชื่อวัดในวิสุงคามสีมาเป็นหลัก อีกสาเหตุหนึ่งเพราะชื่อวัดแรกเริ่ม ดันไปคล้ายคลึงและเขียนคล้ายกับ วัดพระศรีศรรเพชญ์ ในเขตโบราณสถานพระราชวังโบราณเมืองกรุงเก่า พระนครศรีอยุธยา จะทำให้คนสับสนได้ ชื่อวัดพระศรีสรรเพชญพุทธสิหิงค์ก็มีคนรู้จักและได้ยินน้อยมากหรือเกือบไม่รู้จักหรือได้ยินชื่อวัดเดิมๆไปด้วยซ้ำ
ลักษณะทางสถาปัตยกรรม
ภายในวัดมีสถาปัตยกรรมที่น่าสนใจดังนี้
การหายไปของพระพุทธสิหิงค์องค์เล็ก
แต่เดิมพระพุทธสิหิงค์องค์เล็กประดิษฐานอยู่ที่วัดพระพุทธสิหิงค์ อำเภอนาโยงมาช้านาน โดยมีการบันทึกหลักฐานไว้ในเพลาวัดอย่างชัดเจน ต่อมา พ.ศ. 2476 พระพุทธสิหิงค์องค์เล็กได้ย้ายไปประดิษฐานที่วัดหัวถนน ตำบลนาพละ อำเภอเมือง ในสมัยท่านพระนรากรบริรักษ์ เจ้าเมืองตรังสมัยนั้นบ้านของท่านอยู่ข้างวัดหัวถนน จะสามารถดูและองค์พระได้ง่ายที่สำคัญเมื่อถึงวันตรุษไทย(มหาสงกรานต์)จะสามารถอัญเชิญองค์พระมีอย่างง่ายดายต่างกับวัดพระพุทธสิหิงค์ที่อยู่กลางทุ่งนาเดินไปลำบากและวัดพระพุทธสิหิงค์ก็มีพระพุทธสิหิงค์อยู่แล้ว 2 องค์ อีกทั้งวัดพระพุทธสิหิงค์เมื่อเข้าหน้าฝนน้ำจะท่วมทุกปีเสี่ยงต่อการสูญหายขององค์พระ รวมทั้งยุคนั้นขุนโจรทางภาคใต้ระบาดหนักมาก พระพุทธสิหิงค์ได้หายไปจากวัดหัวถนนเมื่อ วันอังคารที่ 18 มกราคม พ.ศ. 2526 โดยก่อนหายพระพุทธสิหิงค์ได้ประดิษฐานอยู่ในกุฏิไม่ยกพื้น ทางพระเฮียบเจ้าอาวาสวัดก็ได้แจ้งความแล้ว แต่เรื่องก็เงียบหาย ต่อมาพ.ศ. 2552ก็เมือข่าวดังขึ้นมาอีกครั้งโดยมีการลือว่าพระพุทธสิหิงค์ไปอยู่ในบ้านของอดีตประหลัดกระทรวงมหาดไทยแต่เสียชีวิตไปแล้วและลื่อกันอีกว่ากำลังอยู่ในการครอบครองของคุณหญิงท่านหนึ่งแต่ไม่มีการเปิดบ้านเพื่อพิสูจน์ ว่าที่ ร.ต.ชาญยุทธ เกื้ออรุณประธานสภาองค์การบริหารส่วนจังหวัด (อบจ.) ตรัง(ในขณะนั้น) ได้ทำหนังสือส่งถึงนายสมพงษ์ อนุยุทธพงศ์ ผู้ว่าราชการจังหวัดตรัง เพื่อให้แต่งตั้งคณะทำงานติดตาม พระพุทธสิหิงค์ พระคู่บ้านคู่เมืองของจังหวัดตรัง ต่อก็เงียบหายไปอีกครั้งและล่าสุด พ.ศ. 2559 นายดำรง ลีนานุรักษ์ อดีตรองอธิการมหาวิทยาลัยแม่โจ้เรียกร้องให้รื้อฟื้นคดีและทวงคืนพระพุทธสิหิงค์คืนมายังวัด (ขณะนี้อยู่ในการดำเนินการติดตามทวงคืน)
เส้นทางการไปวัด
จากตัวเมืองตรัง ไปตามถนนเพชรเกษมหมายเลข 4 ตรัง-พัทลุง หลังจากผ่านหน้าโรงเรียนเพาะปัญญา จะมีถนนก่อนถึงไปรษณีย์นาโยง ให้เลี้ยวซ้ายไป 1 กิโลเมตร วัดจะอยู่ทางซ้ายมือ(ปัจจุบันมีการสร้างทางเข้าใหม่ข้างโรงเรียนเพาะปัญญา)
พ.ศ. 1242
พุทธศักราช 1242 ใกล้เคียงกับ
เอกพันธ์ อินทเสน
เอกพัน อินทเสน เป็นนักฟุตบอลชาวไทย โดยเล่นในตำแหน่งกองกลาง
ประวัติ
เอกพัน อินทเสน เกิดเมื่อวันที่ 23 กันยายน พ.ศ. 2526 เกิดที่จังหวัดสุราษฎร์ธานี เล่นในตำแหน่งกองหน้าและกองกลางตัวรุก ในอดีตเคยไปสร้างผลงานที่เวียดนาม
ในด้านชีวิตส่วนตัวนั้น สมรสกับ นงนภัส ก่อสินค้า เมื่อวันที่ 21 พฤศจิกายน พ.ศ. 2555
หนูหริ่ง
ระวังสับสนกับสัตว์กินเนื้อขนาดใหญ่กว่า: หมูหริ่ง
บุคคลดูที่: สมบัติ บุญงามอนงค์
หนูหริ่ง เป็นสกุลของสัตว์เลี้ยงลูกด้วยนมขนาดเล็กสกุลหนึ่ง ในอันดับสัตว์ฟันแทะ (Rodentia) ในวงศ์ Murinae ในวงศ์ใหญ่ Muridae ใช้ชื่อวิทยาศาสตร์ว่า Mus
หนูหริ่งเป็นหนูที่มีขนาดเล็ก มีรูปร่างทั่วไปคล้ายกับหนูในสกุล Rattus แต่ก็ยังมีขนาดเล็กกว่า แม้แต่หนูจี๊ด (R. exulans) ซึ่งเป็นหนูที่มีขนาดเล็กที่สุดในสกุล หนูหริ่งก็ยังเล็กกว่า ตัวเมียเข้าสู่วัยเจริญพันธุ์เมื่ออายุได้ 1–1.5 เดือน ขณะที่ตัวผู้ 1–2 เดือน
หนูหริ่งเป็นหนูอีกจำพวกหนึ่งที่สามารถพบได้ทั่วไปทั้งในบ้านเรือนและในพื้นที่เกษตรกรรมด้วย ถือเป็นหนูนา ที่เป็นศัตรูพืชที่สำคัญอีกจำพวกหนึ่งรวมกับหนูในสกุลอื่น
หนูหริ่งชนิดที่เป็นที่รู้จักกันเป็นอย่างดี คือ หนูหริ่งบ้าน (M. musculus) ซึ่งเป็นหนูอีกชนิดหนึ่งที่พบได้ทั่วไปในบ้านเรือน ซึ่งเป็นชนิดที่นิยมนำมาเป็นสัตว์ทดลองในทางวิทยาศาสตร์และการแพทย์ และได้มีการพัฒนาสายพันธุ์จนกลายมาเป็นสัตว์เลี้ยงเพื่อความเพลิดเพลิน ในแบบที่เป็นหนูเผือกทั้งตัว หรือมีสีสันที่หลากหลายในตัวเดียว เรียกว่า "หนูถีบจักร" หรือ "หนูขาว" โดยเริ่มครั้งแรกมาจากพระราชวังในจีนและญี่ปุ่น นอกจากนี้แล้ว หนูมาซิโดเนีย (M. macedonicus) ที่แพร่กระจายพันธุ์ในภูมิภาคเมเตอร์เรเนียนและประเทศในแถบตะวันออกกลางที่ติดกับทะเลเมดิเตอร์เรเนียน ยังเป็นสัตว์รังควานที่รบกวนมนุษย์มานานแล้วถึง 15,000 ปี ซึ่งเป็นยุคก่อนประวัติศาสตร์ เป็นยุคก่อนที่มนุษย์จะรู้จักการเพาะปลูกเสียอีก โดยเข้ามาหาอาหารถึงในชุมชนมนุษย์ โดยมีหลักฐานเป็นฟอสซิลฟันของหนูชนิดนี้นับพันตัว
ปัจจุบันได้มีการอนุกรมวิธานหนูหริ่งไว้ประมาณ 38 ชนิด ในประเทศไทยพบทั้งหมด 6 ชนิด นอกจากหนูหริ่งบ้านแล้ว ยังมี หนูหริ่งใหญ่ (M. cookii), หนูหริ่งนาหางสั้น (M. cervicolor), หนูหริ่งนาหางยาว (M. caroli), หนูหริ่งป่าใหญ่ขนเสี้ยน (M. shotridgei) และหนูหริ่งป่าเล็กขนเสี้ยน (M. pahari)
พ.ศ. 1243
พุทธศักราช 1243 ใกล้เคียงกับ
ความน่าจะเป็นมีเงื่อนไข
ความน่าจะเป็นมีเงื่อนไข คือ ความน่าจะเป็นของเหตุการณ์หนึ่งที่มีความเกี่ยวข้องกับอีกเหตุการณ์หนึ่ง โดย P(A|B) หมายถึงความน่าจะเป็นของเหตุการณ์ A เมื่อรู้ว่าเกิดเหตุการณ์ B
ลูวิส ดังก์
ลูวิส คาร์ล ดังก์ (เกิดวันที่ 21 พฤศจิกายน ค.ศ. 1991) เป็นนักฟุตบอลชาวอังกฤษ ปัจจุบันเล่นในตำแหน่งเซ็นเตอร์แบ็กให้กับไบรตันแอนด์โฮฟอัลเบียนในพรีเมียร์ลีก ซึ่งเขาเป็นกัปตันของสโมสร
พลอย หอวัง
พลอย หอวัง (เกิด 25 กรกฎาคม พ.ศ. 2528) มีชื่อเสียงจากการเป็นนักร้องวงเอช (H) หรือที่รู้จักกันในชื่อ Project H วงเกิร์ลกรุ๊ปของค่ายเพลงโดโจ ซิตี้ เป็นน้องสาวของคริส หอวัง มีผลงานต่าง ๆ ในบทบาทพิธีกร ดีเจ ถ่ายแบบ ร้องเพลง แสดงภาพยนตร์ และทำธุรกิจร้านเสื้อ
ลูวิส ดังก์
ดังก์ได้เล่นให้กับไบรตันแอนด์โฮฟอัลเบียนมาโดยตลอดนับตั้งแต่ชุดเยาวชน ยกเว้นในปี 2013 ที่ถูกปล่อยยืมตัวให้กับบริสตอลซิตี เขามีส่วนช่วยให้ไบรตันเลื่อนชั้นสู่พรีเมียร์ลีกเป็นครั้งแรกในประวัติศาสตร์หลังจบฤดูกาล 2016–17 ต่อมาในฤดูกาล 2019–20 เขาได้รับการแต่งตั้งให้เป็นกัปตันทีม
พลอย หอวัง
ประวัติ
พลอย หอวังเป็นชาวกรุงเทพแต่กำเนิด ศึกษาระดับอนุบาลถึงระดับมัธยมศึกษาที่โรงเรียนนานาชาติร่วมฤดี (Ris) ศึกษาระดับปริญญาตรี ด้านแฟชั่นดีไซน์ ที่สถาบัน Istituto Marangoni ประเทศอังกฤษ
ลูวิส ดังก์
ดังก์ลงเล่นให้กับทีมชาติอังกฤษครั้งแรกเมื่อวันที่ 15 พฤศจิกายน ค.ศ. 2018 ในนัดที่พบกับสหรัฐ
พลอย หอวัง
ประวัติ
พลอยเป็นหนึ่งในสมาชิกวงเกิร์ลกรุ๊ปที่ชื่อ Project H ของโดโจซิตี้ สังกัดย่อยของ เบเกอรี่ มิวสิค ซึ่งมีเพลง "สุดสัปดาห์", "ความลับ", "ต่อให้ใครไม่รัก", "วันที่เธอดูแปลก" และ "ไม่รู้" หลังจากวงได้แยกย้ายกันไป พลอยยังคงทำงานด้านบันเทิง  ทั้งในบทบาทพิธีกร ดีเจ งานทางด้านแฟชั่น จนกลับมาทำงานเพลงอีกครั้งกับวงที่ชื่อ The Diet Pills
ลูวิส ดังก์
เกียรติประวัติ
ไบรตันแอนด์โฮฟอัลเบียน
รางวัลส่วนตัว
ชัมปง
ชัมปง เป็นบะหมี่น้ำชนิดหนึ่งของญี่ปุ่น ชาวจีนอยู่ในนางาซากิเป็นผู้คิดค้น ชัมปงต้องใส่หลาย ๆ อยาง เนื้อหมู กุ้ง ปลาหมึก คามาโบโกะ หอย ผัก และบางครั้งจะมีข้าวโพด
สงครามเหนือ
สงครามเหนือ (Northern Wars) เป็นคำที่ใช้บรรยายสงครามต่อเนื่องที่เกิดขึ้นทางตอนเหนือและตะวันออกเฉียงเหนือของยุโรประหว่างคริสต์ศตวรรษที่ 16 จนถึงคริสต์ศตวรรษที่ 17 ชื่อที่ใช้เรียกยังไม่เป็นที่ตกลงกันอย่างนานาชาติได้ ขณะที่มหาสงครามเหนือโดยทั่วไปถือว่าเป็นสงครามครั้งสุดท้ายของสงครามเหนือ แต่สงครามเหนือครั้งใดที่ถือเป็นสงครามเหนือครั้งแรกยังไม่เป็นที่ตกลงกันในหมู่นักวิชาการ
สงครามเหนืออาจจะประกอบด้วย:
ปลาแบสปากเล็ก
ปลาแบสปากเล็ก (Smallmouth bass, Smallmouth, Bronzeback, Brown bass, Brownie, Smallie, Bronze bass, Bareback bass; ) เป็นปลาน้ำจืดชนิดหนึ่งในวงศ์ปลากะพงปากกว้าง (Centrarchidae) ในอันดับปลากะพง (Perciformes) เป็นชนิดต้นแบบของสกุล มีถิ่นกำเนิดในลุ่มแม่น้ำมิสซิสซิปปีตอนบนและตอนกลาง ระบบแม่น้ำเซนต์ลอว์เรนซ์-เกรตเลกส์ และลุ่มน้ำฮัดสันเบย์
ร็อคแมน
ร็อคแมน (Rockman) หรือ เมกะแมน (Mega Man) เป็นแฟรนไชส์วิดีโอเกมของแคปคอม ซึ่งมีตัวละครหลักคือ ร็อคแมน และตัวละครอื่น ๆ วิดีโอเกมร็อคแมนที่ออกจำหน่ายครั้งแรกในปี พ.ศ. 2530 เป็นเกมสำหรับเครื่องแฟมิคอม และหลังจากนั้นก็มีเกมต่าง ๆ ออกจำหน่ายมากกว่า 50 เกม สำหรับเครื่องเล่นเกมหลากหลายประเภท จนถึงวันที่ 31 ธันวาคม พ.ศ. 2553 แคปคอมได้จำหน่ายวิดีโอเกมร็อคแมนไปแล้วกว่า 29 ล้านชุด ทำให้เป็นแฟรนไชส์ที่ออกดอกออกผลมากที่สุดของบริษัท
วิดีโอเกมร็อคแมนชุดดั้งเดิมประกอบด้วยเกมหลัก 10 เกม ตั้งแต่ ร็อคแมน จนถึง ร็อคแมน 10 และเกมเสริมอื่น ๆ ทั้งบนพีซีและบนเครื่องเล่นเกมพกพาอย่างเกมบอย โดยเกมชุดนี้ถือเป็นจุดกำเนิดเรื่องราวของร็อคแมนที่เป็นตัวละครแบบดั้งเดิม แต่ในขณะเดียวกันแคปคอมก็ออกเกมชุดอื่น ๆ ที่แสดงเรื่องราวในเวลาถัด ๆ มา ไม่ว่าจะเป็นเกมชุดร็อคแมน X เกมชุดร็อคแมนซีโร่ เกมชุดร็อคแมน ZX และเกมชุดร็อคแมนแดช เกมชุดเหล่านี้เล่าเรื่องราวเกี่ยวกับตัวละครต่าง ๆ ที่เกิดขึ้นบนเส้นเวลาเดียวกัน นอกจากนี้แล้วยังมีเกมชุดร็อคแมนเอ็กเซ่ และเกมชุดริวเซย์ โนะ ร็อคแมน ที่เล่าเรื่องราวที่เกิดขึ้นบนอีกเส้นเวลาหนึ่งบนโลกที่ต่างออกไป โดยเรื่องราวในริวเซย์ โนะ ร็อคแมน เกิดขึ้นสองศตวรรษหลังเรื่องราวในร็อคแมนเอ็กเซ่
เส้นเวลา
เนื้อเรื่องทั้งหมด ของร็อคแมนนั้นได้รับการเปิดเผยว่าอยู่บนโลกใบเดียวกัน ยกเว้นภาคร็อคแมนเอ็กเซ่และริวเซย์โนะร็อคแมน ซึ่งแยกออกมาเป็นอีกโลกหนึ่ง
ส่วนร็อคแมนเอ็กเซ่ ก็ดำเนินเรื่องในอีกโลกหนึ่ง โดยริวเซย์โนะร็อคแมนดำเนินเรื่องต่อมาในอีก 200 ปี
รายชื่อเกมในซีรีส์ต่างๆ
ร็อคแมนนั้นเป็นเกมที่ได้รับความนิยมอย่างสูงทั่วโลก โดยเฉพาะจากแนวคิดที่ใช้อาวุธของบอสตัวหนึ่งโจมตีบอสอีกตัวหนึ่ง จนทำให้ร็อคแมนได้แตกเนื้อเรื่องออกเป็นเกมชุดหลายเกม อันได้แก่
อับดุลลอฮ์ อันนะซูร
อับดุลลอฮ์ อันนะซูร (عبد الله النسور; เกิด 20 มกราคม ค.ศ. 1939) เป็นนักเศรษฐศาสตร์และนายกรัฐมนตรีแห่งราชอาณาจักรจอร์แดน ตั้งแต่เดือนตุลาคม ค.ศ. 2012 จนถึง ค.ศ. 2016
ประวัติ
อันนะซูรเกิดที่เมืองอัสซัลฏ์ ศึกษาปริญญาตรีสาขาสถิติศาสตร์ที่มหาวิทยาลัยอเมริกันแห่งเบรุต ปริญญาโทสาขาการจัดการที่มหาวิทยาลัยมิชิแกน และมีแผนที่จะศึกษาระดับปริญญาเอกที่มหาวิทยาลัยปารีส 1 ป็องเตอง-ซอร์บอน
ฟารอฟา
ฟารอฟา (farofa) เป็นเครื่องปรุงชนิดหนึ่งของอาหารบราซิล มีส่วนผสมหลักเป็นแป้งมันสำปะหลังหรือแป้งข้าวโพดที่นำไปคั่ว และแต่งกลิ่นรสต่าง ๆ นิยมรับประทานกันในประเทศบราซิลโดยพบได้ทั่วไปในบรรจุภัณฑ์ที่ผลิตในเชิงพาณิชย์ แต่ก็สามารถทำได้เองที่บ้านตามสูตรของแต่ละครัวเรือน สูตรส่วนใหญ่ใช้เกลือ เนื้อรมควัน และเครื่องเทศในปริมาณที่แตกต่างกัน ลักษณะของส่วนผสมมีตั้งแต่เม็ดขนาดใหญ่ประมาณกุสกุสไปจนถึงผงขนาดประมาณเกลือบริโภค ฟารอฟาส่วนใหญ่มีกลิ่นควันและมีรสเค็มเล็กน้อย โดยมากใช้เพื่อขับเน้นรสชาติของเนื้อสัตว์โดยเฉพาะอย่างยิ่งเนื้อย่างและสตูเนื้อเข้มข้น
ในบราซิลที่ซึ่งฟารอฟาเป็นที่นิยมมาก สูตรแบบฉบับจะใช้แป้งมันสำปะหลังดิบที่คั่วกับเนย น้ำมันพืช หรือน้ำมันมะกอกในปริมาณมาก รวมทั้งเกลือ เบคอน หัวหอม กระเทียม ไส้กรอก หรือมะกอกออลิฟจนเป็นสีน้ำตาลทอง ในรัฐบาเอียมักทำฟารอฟาโดยใช้น้ำมันปาล์มเพื่อให้มีรสชาติเข้มข้นขึ้นและมีสีเหลืองจัด
โดยทั่วไปจะเสิร์ฟฟารอฟาพร้อมกับอาหารจานหลัก (เช่น ไฟฌูวาดา, เนื้อย่างแบบบราซิล เป็นต้น) แต่ละคนอาจโรยลงบนอาหารในปริมาณตามชอบก่อนรับประทานหรืออาจรับประทานเป็นกับข้าวโดยตรงก็ได้ นอกจากนี้ยังใช้เป็นส่วนผสมสำหรับยัดไส้อาหารที่ทำจากสัตว์ปีกร่วมกับลูกเกด ถั่วเปลือกแข็ง หรือผลไม้รสหวานสับละเอียดอย่างแอปเปิลและกล้วยเป็นต้น
มาริโอ เกมเปส
มาริโอ อัลเบร์โต เกมเปส ชิโอดิ (Mario Alberto Kempes Chiodi; เกิด 15 กรกฎาคม ค.ศ. 1954) เป็นอดีตนักฟุตบอลอาชีพชาวอาร์เจนตินาที่เล่นเป็นกองหน้าหรือกองกลางตัวรุก เขาทำประตูได้มากมาย เขาจบด้วยการเป็นดาวซัลโวสูงสุดของลาลิกา 2 สมัยกับบาเลนเซีย โดยเขายิงไป 116 ประตูจาก 184 นัดในลีก
ในระดับนานาชาติ เกมเปสคือจุดสำคัญของการคว้าแชมป์ฟุตบอลโลก 1978 ของอาร์เจนตินา โดยเขายิงได้ 2 ประตูในนัดชิงชนะเลิศ และคว้ารางวัลรองเท้าทองคำในฐานะผู้ทำประตูสูงสุด เขายังคว้ารางวัลลูกบอลทองคำ สำหรับผู้เล่นยอดเยี่ยมประจำทัวร์นาเมนต์ ทำให้เขาเป็น 1 ในผู้เล่นเพียง 3 คนที่ได้รับรางวัลทั้ง 3 รางวัลในฟุตบอลโลกครั้งเดียว ร่วมกับการิงชา ใน ค.ศ. 1962 และปาโอโล รอสซี ใน ค.ศ. 1982
เกมเปสคว้ารางวัลนักฟุตบอลยอดเยี่ยมแห่งปีของอเมริกาใต้ นักฟุตบอลยอดเยี่ยมแห่งปีของออนเซดอร์ และลูกบอลทองคำของฟุตบอลโลก ใน ค.ศ. 1978 ใน ค.ศ. 2004 เขาได้รับการเสนอชื่อให้เป็น 1 ใน 125 นักฟุตบอลที่มีชีวิตที่ยิ่งใหญ่ที่สุด ซึ่งเป็นส่วนหนึ่งของการฉลองครบรอบ 100 ปีของฟีฟ่า เกมเปสได้รับฉายาว่า เอลโตโร และ เอลมาตาดอร์
เครื่องอิสริยาภรณ์ดาวกางเขนใต้
เครื่องอิสริยาภรณ์ดาวกางเขนใต้ (Ordem Nacional do Cruzeiro do Sul) เป็นเครื่องอิสริยาภรณ์ชั้นสูงสุดของประเทศบราซิล สำหรับมอบให้กับชาวต่างประเทศที่ทำคุณประโยชน์อย่างยิ่งแก่ประเทศบราซิลและชาวบราซิล เครื่องอิสริยาภรณ์นี้สร้างขึ้นตั้งแต่สมัยจักรวรรดิบราซิล โดยจักรพรรดิเปดรูที่ 1 แห่งบราซิล หลังได้รับเอกราชจากจักรวรรดิโปรตุเกส และมีการมอบครั้งแรกในวันที่ 1 ธันวาคม พ.ศ. 2365 โดยชื่อเครื่องอิสริยาภรณ์ตั้งมาจากกางเขนใต้ซึ่งเป็นสัญลักษณ์ของประเทศบราซิลซึ่งตั้งอยู่ที่เมืองริโอ เดจาเนโร เครื่องอิสริยาภรณ์นี้เคยถูกระงับไปในปี พ.ศ. 2436 และกลับมามอบอีกครั้งในปี พ.ศ. 2475 เดิมมีการมอบให้ทั้งชาวบราซิลและชาวต่างชาติ ต่อมาเมื่อมีการกลับมามอบอีกครั้งจึงได้ยกเลิกมอบเครื่องอิสริยาภรณ์นี้ให้กับชาวบราซิลและมอบให้แก่ชาวต่างประเทศเสียส่วนใหญ่ และได้สร้างเครื่องอิสริยาภรณ์กิตติคุณแห่งบราซิล สำหรับมอบให้แก่ชาวบราซิลแทน
ระดับชั้น
เครื่องอิสริยาภรณ์นี้มีชัเนสูงสุดสำหรับประธานาธิบดีบราซิล และมีอีก 6 ชั้นตามด้านล่าง ดังต่อไปนี้
พ.ศ. 1247
พุทธศักราช 1247 ใกล้เคียงกับ
อำเภอกาบเชิง
กาบเชิง เป็นอำเภอหนึ่งของจังหวัดสุรินทร์
ประวัติ
บ้านกาบเชิงซึ่งเป็นที่ตั้งของที่ว่าการอำเภอกาบเชิงในปัจจุบัน เป็นหมู่บ้านที่อยู่ติดแนวชายแดนไทย-กัมพูชา เริ่มมีการตั้งถิ่นฐานมากว่า 200 ปีมาแล้ว โดยในช่วงแรกขึ้นกับตำบลด่าน อำเภอสังขะ และต่อมา
ที่ตั้งและอาณาเขต
อำเภอกาบเชิงตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอกาบเชิงแบ่งพื้นที่การปกครองออกเป็น 6 ตำบล 86หมู่บ้าน
การปกครองส่วนท้องถิ่น
ท้องที่อำเภอกาบเชิงประกอบด้วยองค์กรปกครองส่วนท้องถิ่น 6 แห่ง ได้แก่
พ.ศ. 1248
พุทธศักราช 1248 ใกล้เคียงกับ
ไรส์อะเกนสต์
ไรส์อะเกนสต์ เป็นกลุ่มเพลงพังก์ร็อก ชาวอเมริกันจากชิคาโก, รัฐอิลลินอย ตั้งขึ้นเดือนธันวาคมปี 1999 โดยมีศิลปินคนปัจจุบันได้แก่ ทิม แมคอิลเรธ (นักร้องนำและทำนองกีตาร์), โจ พรินซิพ (กีตาร์เบสและนักร้องสนับสนุน), บรานดอน บาร์เนส (กลองและเคาะ) และแซช แบลร์ (กีตาร์นำและนักร้องสนับสนุน)
พ.ศ. 1249
พุทธศักราช 1249 ใกล้เคียงกับ
ช็อง ฮง-ว็อน
ช็อง ฮง-ว็อน (เกิด 9 ตุลาคม ค.ศ. 1944 ) เป็นนายกรัฐมนตรีเกาหลีใต้ เริ่มดำรงตำแหน่งตั้งแต่วันที่ 26 กุมภาพันธ์ ค.ศ. 2013 จนถึงวันที่ 16 กุมภาพันธ์ ค.ศ. 2015 ช็อง ฮง-ว็อน จบการศึกษาระดับปริญญาตรี คณะนิติศาสตร์ มหาวิทยาลัย ซังคย็อนกวาน ภายหลังสอบผ่านเนติบัณฑิต เขาก็ทำงานเป็นอัยการ
ภูมิ สาระผล
ภูมิ สาระผล (เกิด 6 พฤศจิกายน พ.ศ. 2498) เป็นนักการเมืองชาวไทย เคยดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลยิ่งลักษณ์ ชินวัตร รองโฆษกประจำสำนักนายกรัฐมนตรี และสมาชิกสภาผู้แทนราษฎร จังหวัดขอนแก่น สังกัดพรรคเพื่อไทย ปัจจุบันกำลังถูกจำคุกเนื่องจากคดีระบายข้าวจีทูจี
ประวัติ
ภูมิ สาระผล เกิดเมื่อวันที่ 6 พฤศจิกายน พ.ศ. 2498 ที่อำเภอมัญจาคีรี จังหวัดขอนแก่น เป็นบุตรของคำดี กับไสว สาระผล จบการศึกษาชั้นมัธยมจากโรงเรียนขอนแก่นวิทยายน ปริญญาตรีนิติศาสตร์ จากมหาวิทยาลัยรามคำแหง ปริญญาโทรัฐประศาสนศาสตร์ และประกาศนียบัตรชั้นสูง สาขารัฐประศาสนศาสตร์ จากสถาบันบัณฑิตพัฒนบริหารศาสตร์
ด้านชีวิตครอบครัว สมรสกับอรอนงค์ สาระผล (สกุลเดิม วงศ์ก่อ) อาจารย์ประจำวิทยาลัยเทคนิคขอนแก่น มีบุตรด้วยกัน 2 คน คือ ภณิดา สาระผล และภพพล สาระผล
การทำงาน
ภูมิ สาระผล ประกอบอาชีพเป็นทนายความ ก่อนจะเข้าสู่งานการเมืองโดยการเป็นสมาชิกสภาผู้แทนราษฎร จังหวัดขอนแก่น เคยได้รับแต่งตั้งเป็นรองเลขาธิการนายกรัฐมนตรี รองโฆษกประจำสำนักนายกรัฐมนตรี
ในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดขอนแก่น เขต 2 สังกัดพรรคเพื่อไทย ต่อมาเมื่อวันที่ 9 สิงหาคม พ.ศ. 2554 ได้รับการโปรดเกล้าฯ แต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลของยิ่งลักษณ์ ชินวัตร แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 4 จนกระทั่งเขาถูกปรับออกจากตำแหน่งในเวลาต่อมา
การทุจริตจำนำข้าว
ผลจากการดำรงตำแหน่งรัฐมนตรีช่วยว่าการกระทรวงพาณิชย์ ทำให้คณะกรรมการป้องกันและปราบปรามการทุจริตแห่งชาติ (ป.ป.ช.) มีมติเป็นเอกฉันท์ชี้มูลความผิดเขา พร้อมกับบุญทรง เตริยาภิรมย์ รมว.พาณิชย์ กับพวกรวม 21 ราย เมื่อวันที่ 21 ม.ค. 2558 กรณีการทุจริตต่อหน้าที่ในการระบายข้าวแบบรัฐต่อรัฐ (จีทูจี) ในโครงการรับจำนำข้าว และศาลฎีกาแผนกคดีอาญาของผู้ดำรงตำแหน่งทางการเมือง พิพากษาจำคุกนายภูมิ สาระผล 36 ปี
ปลาแบสปากใหญ่
ปลาแบสปากใหญ่ หรือ ปลากะพงปากกว้าง (Largemouth bass, Widemouth bass, Bigmouth, Black bass, Bucketmouth, Potter's fish, Florida bass, Florida largemouth, Green bass, Green trout, Gilsdorf bass, Linesides, Oswego bass, Southern largemouth, Northern largemouth) เป็นปลาแบสดำชนิดหนึ่งในวงศ์ปลากะพงปากกว้าง (Centrarchidae) มีชื่อวิทยาศาสตร์ว่า Micropterus salmoides มีถิ่นกำเนิดในทวีปอเมริกาเหนือ ปลาแบสปากใหญ่มีสีเขียวมะกอก มีจุดสีดำหรือสีเข้มเรียงต่อกันเป็นแนวยาวดูขรุขระในแต่ละด้านของลำตัว ตัวเมียมีขนาดใหญ่กว่าตัวผู้
ปลาแบสปากใหญ่เป็นปลาแบสดำชนิดที่มีขนาดใหญ่ที่สุด เท่าที่มีบันทึกไว้มีขนาดยาวถึง 1 เมตร และหนักมากที่สุดถึง 11.4 กิโลกรัม มีอายุโดยเฉลี่ย 16 ปี เป็นปลาที่นิยมตกเป็นเกมกีฬาอย่างมากในทวีปอเมริกาเหนือ โดยเป็นปลาที่กระจายพันธุ์ไปตามแหล่งน้ำจืดต่าง ๆ เช่น หนอง, บึง อีกทั้งยังมีบางส่วนเลี้ยงเป็นปลาสวยงามได้ด้วย
ความบาดหมางระหว่างเพอร์ซีย์และเนวิลล์
ความบาดหมางระหว่างเพอร์ซีย์และเนวิลล์ (Percy-Neville feud) เป็นการปะทะกันอย่างประปรายระหว่างตระกูลสำคัญสองตระกูลทางตอนเหนือของอังกฤษและผู้ติดตามที่มีส่วนที่ทำให้เกิดสงครามดอกกุหลาบ
การระบาดของอาการเยื่อหุ้มสมองอักเสบในแอฟริกาตะวันตก พ.ศ. 2552-2553
'''การระบาดของอาการเยื่อหุ้มสมองอักเสบในแอฟริกาตะวันตก พ.ศ. 2552-2553''' เป็นการระบาดทั่วของเชื้อแบคทีเรียซึ่งก่อให้เกิดอาการเยื่อหุ้มสมองอักเสบ ซึ่งกำลังเกิดขึ้นในบูร์กินาฟาโซ มาลี ไนเจอร์ และไนจีเรีย ตั้งแต่เดือนมกราคม พ.ศ. 2552 ล่าสุด องค์การอนามัยโลกออกมาระบุในเดือนพฤษภาคม พ.ศ. 2552 ว่ามีกรณีต้องสงสัยว่าติดเชื้อ 25,000 คน และมีผู้เสียชีวิต 1,100 คน ไนจีเรียเป็นประเทศซึ่งได้รับผลกระทบมากที่สุด โดยครึ่งหนึ่งของรายงานการติดเชื้อและการเสียชีวิตเกิดขึ้นในประเทศ ถึงแม้ว่าอาการเยื่อหุ้มสมองอักเสบจะระบาดทุกปีในแอฟริกาตะวันตก แต่การระบาดในปี พ.ศ. 2552-2553 เป็นการระบาดครั้งร้ายแรงที่สุดนับตั้งแต่ พ.ศ. 2539 กว่าหนึ่งในสามของปริมาณวัคซีนฉุกเฉินสำหรับแบคทีเรียถูกใช้เพื่อรักษาผู้ที่ติดเชื้อในปัจจุบัน
ความบาดหมางระหว่างเพอร์ซีย์และเนวิลล์
การปะทะกันครั้งแรกเกิดขึ้นราวคริสต์ทศวรรษ 1450 ก่อนที่สงครามดอกกุหลาบจะเกิดขึ้น ความเป็นปฏิปักษ์ต่อกันระหว่างสองตระกูลนี้นำไปสู่สงครามที่เกิดขึ้นหลายครั้งต่อมา
สาเหตุของความบาดหมางกันนั้นไม่เป็นที่ทราบ ทั้งตระกูลเพอร์ซีย์และเนวิลล์ต่างก็เป็นตระกูลผู้มีอิทธิพลทางตอนเหนือของอังกฤษ เมื่อต้นคริสต์ทศวรรษ 1450 ทั้งสองตระกูลก็มีประมุขที่มีอายุอยู่ในวัยห้าสิบกว่าๆ ที่ต่างก็มีลูกที่มีหัวรุนแรงและอารมณ์ร้อน ริชาร์ด เนวิลล์ เอิร์ลแห่งซอลสบรีที่ 5 เป็นพี่เขยของเฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 2 ลูกของเฮนรี “ฮอทเสปอร์” เพอร์ซีย์
การระบาดของอาการเยื่อหุ้มสมองอักเสบในแอฟริกาตะวันตก พ.ศ. 2552-2553
เบื้องหลัง
แอฟริกาตะวันตกเป็นพื้นที่ซึ่งได้รับผลกระทบจากการระบาดของอาการเยื่อหุ้มสมองอักเสบทุกปี โดยมักมีผู้ติดเชื้อระหว่าง 25,000-200,000 คน อย่างไรก็ตาม การระบาดของอาการในปัจจุบันนับเป็นการระบาดครั้งร้ายแรงที่สุดนับตั้งแต่ พ.ศ. 2539 ซึ่งในปีนั้น มีผู้ติดเชื้อกว่า 100,000 คน และเสียชีวิตกว่า 10,000 คน ภายในเวลาแค่สามเดือน
ตามข้อมูลจาก doctorswithoutborders.org ทีมฉีดวัคซีนกว่า 400 ทีม ซึ่งประกอบด้วยเจ้าหน้าที่ 5 คน ถูกส่งออกไปฉีดสร้างภูมิคุ้มกันประชาชนทุกวันในพื้นที่เป็นเวลากว่าสัปดาห์ โดยนับรวมการฉีดวัคซีนแล้ว มี 2.8 ล้านคนในไนเจอร์ 4.5 ล้านคนในไนจีเรีย
ความบาดหมางระหว่างเพอร์ซีย์และเนวิลล์
แต่ในที่สุดที่ท็อพคลิฟเพียงไม่กี่กิโลเมตรจากที่ดินของเนวิลล์ จอห์น เนวิลล์ก็มาถึงสามวันหลังจากที่ได้รับประกาศอย่างเป็นทางการจากพระเจ้าเฮนรีให้ยุติการสร้างความเสียหาย และทรงขู่ว่าจะแขวนคอผู้ทำมาหากินในที่ดินทั้งหมดถ้าไม่ยอมบอกว่าเอเกรอมอนท์ไปซ่อนตัวอยู่ที่ไหน ขณะเดียวกันพระองค์ก็มีพระราชสาส์นไปยังเอิร์ลแห่งซอลสบรีและเอิร์ลแห่งนอร์ทธัมเบอร์แลนด์ให้สั่งให้ลูกชายยุติการทำลายทรัพย์สินที่ผิดกฎหมายแต่ก็ไม่มีผลแต่อย่างใด
ความบาดหมางของทั้งสองตระกูลก็ดำเนินต่อมาจนกระทั่งเกิดสงครามดอกกุหลาบและตลอดสงคราม
สถานีเอกมัย
สถานีเอกมัย (Ekkamai Station, รหัส E7) เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนสุขุมวิท กรุงเทพมหานคร บริเวณย่านเอกมัย (ซอยสุขุมวิท 63) เป็นจุดเชื่อมต่อการเดินทางกับสถานีขนส่งผู้โดยสารกรุงเทพ (เอกมัย) ไปยังจังหวัดต่าง ๆ ในภาคตะวันออก
ที่ตั้ง
บริเวณปากซอยสุขุมวิท 42 (กล้วยน้ำไท) ด้านทิศตะวันออกของแยกเอกมัยใต้ จุดบรรจบถนนสุขุมวิทและซอยสุขุมวิท 63 (เอกมัย) ในพื้นที่แขวงพระโขนงเหนือ เขตวัฒนา และแขวงพระโขนง เขตคลองเตย กรุงเทพมหานคร
รูปแบบของสถานี
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา
ทางเข้า-ออก
จุดรวมพลอยู่ที่ทางออก 1 บริเวณหน้าปากซอยสุขุมวิท 63 (เอกมัย) และทางออก 3 หน้าวัดธาตุทอง
ปีเตอร์ บอธ
ปีเตอร์ บอธ (ค.ศ. 1568 – 6 มีนาคม ค.ศ. 1615) เป็นข้าหลวงใหญ่แห่งหมู่เกาะอินเดียตะวันออกของเนเธอร์แลนด์ ตั้งแต่วันที่ 19 ธันวาคม ค.ศ. 1610 จนถึงวันที่ 6 พฤศจิกายน ค.ศ. 1614
ภายหลังจากการสละตำแหน่ง เขาได้เดินทางกลับประเทศเนเธอร์แลนด์ พร้อมกับลูกเรือสี่ลำ สองลำแรกเกิดเรือล่มใกล้ประเทศมอริเชียส ซึ่งมีปีเตอร์ มอธอยู่ในเรือลำนั้นด้วย
ธงชาติเซอร์เบียและมอนเตเนโกร
ธงชาติเซอร์เบียและมอนเตเนโกร ประกาศใช้อย่างเป็นทางการเมื่อวันที่ 27 เมษายน พ.ศ. 2535 รูปแบบธงได้รับอิทธิพลจากสมัยสหพันธรัฐประชาธิปไตยยูโกสลาเวีย และได้นำกลับมาใช้อีกครั้ง หลังจากเปลี่ยนชื่อประเทศเป็นสหพันธรัฐเซอร์เบียและมอนเตเนโกร เมื่อปี พ.ศ. 2546 โดยได้ใช้มาจนถึง พ.ศ. 2549.
ธงไตรรงค์ เป็นธงแถบสีแดง, สีขาว, และสีน้ำเงิน โดยเริ่มใช้ครั้งแรกในสมัยราชอาณาจักรยูโกสลาเวีย เมื่อ พ.ศ. 2461, ประกอบกับช่วงนั้นมีเหตุการณ์สำคัญคือ สงครามโลกครั้งที่ 1. ลักษณะอย่างเดียวกันกับธงชาติสหพันธ์สาธารณรัฐสังคมนิยมยูโกสลาเวีย, โดยได้มีการยกเลิกรูปดาวแดงผืนบนธงชาติ.